**Fontosabb, szabályzatban meg nem jelenő határozatok**

**Jelen dokumentum nem teljes körű, mindössze segítségül szolgál a döntések közti eligazodásban. Azokat a döntéseket tartalmazza, melyeknek ismerete a szabályzatban és a versenykiírásban foglaltakon túl a versenyzők számára szükségesek. A döntések összessége minden évben a Határozatok Tárában található meg.**

**13/2018. sz. Szakbizottsági Határozat:**

A 20 km-es hagyományőrző túraversenyek győztese 2019.01.01-től az a ló-lovas páros, amelyik a táv teljesítését követően 30 percen belül elsőként jelentkezik a záró állatorvosi vizsgálatra és sikeresen megfelel rajta

**15/2018 sz. Szakbizottsági Határozat:**

A versenyrendező feladata, hogy áramforrást, elegendő mennyiségű mosdót és bírói sátrat biztosítson, továbbá, hogy valamilyen jellegű étkezési lehetőségről gondoskodjon. Minden olyan versenyen, ahol 40 km-t meghaladó távon is lehet nevezni, köteles a szervező legalább két, egymástól jelentősen eltérő kört kijelölni.

**16/2020.sz.határozat:**

Egy távlovas rendezvényen az a ló, ami a versenyből állatorvosi indokkal ki nem esett, nevezhető az ugyanazon a rendezvényen indított, legfeljebb öt kilométeres gyermekversenyre, ha ez az állatorvosi bizottság véleménye szerint a ló jóllétét nem veszélyezteti és a célba érkezés meg a gyermekfutam rajtja között legalább fél óra eltelik.

**18/2020.sz.határozatot:**

Azokra az Európán kívüli versenyekre, ahova korlátozott számú ló-lovas párost hív meg a rendező, a szakághoz érkező, nem névre szóló meghívások esetén az előzetes jelentkezés során szóba jöhető ló-lovas párosok közül elsőbbséget élveznek azok a magyar tulajdonban és magyar tréningben álló lovak, melyek legalább két, Magyarországon rendezett, legalább 40 km-es versenyt is sikeresen teljesítettek. E lovak közt előnyt élveznek azok a lovak, amelyek vagy magyar tenyésztésűek (azaz elsőként magyar lóútlevelet kaptak), vagy szabályszerűen honosított/regisztrált lovak, amelyeket legalább 75%-ban magyar lovas lovagolt az addigi nemzeti és nemzetközi versenyeken.

**10/2020-as szakbizottsági határozat:**

Amennyiben egy versenyző egy rendezvényen a rövidtávú magyar bajnokság két versenyén is indul, a magyar bajnokság pontozásánál a két eredmény közül csak a magasabbik pontszámú eredmény pontjait kapja meg.

**10/2021. sz. szakbizottsági határozat:**

A bírói sátrat a versenyzők, szervezők, mentők és egyéb szereplők elől le kell zárni, oda csak a tisztségviselők léphetnek be.